LIETUVOS RESPUBLIKOS VYRIAUSYBĖ

N U T A R I M A S

DĖL LIETUVOS RESPUBLIKOS VYRIAUSYBĖS 2002 M. BALANDŽIO 2 D. NUTARIMO NR. 439 „DĖL PRODUKTŲ PATEIKIMO Į RINKĄ RIBOJIMO PRIEMONIŲ TAIKYMO TAISYKLIŲ PATVIRTINIMO“ PAKEITIMO

2006 m. rugsėjo 21 d. Nr. 927

Vilnius

Lietuvos Respublikos Vyriausybė nutaria:

Pakeisti Produktų pateikimo į rinką ribojimo priemonių taikymo taisykles, patvirtintas Lietuvos Respublikos Vyriausybės 2002 m. balandžio 2 d. nutarimu Nr. 439 „Dėl Produktų pateikimo į rinką ribojimo priemonių taikymo taisyklių patvirtinimo“ (Žin., 2002, Nr. 35-1307; 2004, Nr. 177-6547), ir 3 punktą išdėstyti taip:

„3. Rinkos ribojimo priemones taiko Nacionalinė vartotojų teisių apsaugos taryba prie Teisingumo ministerijos (toliau vadinama – taryba), Valstybinė maisto ir veterinarijos tarnyba – siekdama riboti pavojingų vartotojų sveikatai maisto produktų pateikimą į rinką, Valstybinė ne maisto produktų inspekcija prie Ūkio ministerijos – siekdama riboti pavojingų vartotojų sveikatai ir saugai ne maisto produktų pateikimą į rinką, Valstybinė visuomenės sveikatos priežiūros tarnyba prie Sveikatos apsaugos ministerijos – pagal savo kompetenciją siekdama riboti pavojingų vartotojų sveikatai ir saugai paslaugų pateikimą į rinką, taip pat kitos pagal kompetenciją Lietuvos Respublikos Vyriausybės įsteigtos produktų saugos kontrolės institucijos (toliau vadinama – kontrolės institucijos).“.

MINISTRAS PIRMININKAS	GEDIMINAS KIRKILAS

ŪKIO MINISTRAS	VYTAS NAVICKAS